text: Автор: Екип Burgas24.bg 13:56 / 20.12.2016 Коментари (0) 2979
  Пускаме Благо Митрев в Нефтохимик заради благото на бургаския футбол. Ако има човек, който може да помогне на клуба и да го изкачи в първата половина на таблицата, то това е само той. Това заяви в интервю за Burgas24.bg Костадин Джамбазов, който заедно с Благо Митрев е сред възродителите на Локо Бургас.
  "Благо дойде при мен и ми каза, че е имал разговори с ръководството на Нефтохимик. Искаше да чуе моето мнение, тъй като работим заедно, ние основахме този клуб. Преценихме, че е по-добре за него, за Нефтохимик и за цялата футболна общественост в Бургас той да приеме. Работили сме заедно, познавам качествата му и се радвам, че се обърнаха към него, тъй като той е правилният човек за Нефтохимик", коментира Джамбазов.